विधानसभा चुनाव- 115 सीटों पर फोकस, मंत्री-विधायकों को 2-3 सीट का जिम्मा
Karnataka Assembly Election Update; BJP Apply Gujarat Formula; Congress vs BJP vs JDS कर्नाटक चुनाव भाजपा गुजरात चुनाव की रणनीति पर काम करते हुए अलग-अलग राज्यों के नेताओं को चुनाव अभियान में उतार रही है।
कर्नाटक चुनाव में भाजपा गुजरात चुनाव की रणनीति पर काम करते हुए अलग-अलग राज्यों के नेताओं को चुनाव अभियान में उतार रही है। इन नेताओं को कई चुनावों में काम करने का अनुभव है। 10 मई को राज्य में चुनाव हैं।
भाजपा सूत्रों ने बताया कि पार्टी ने 224 सीटों में से 115 सीटों पर फोकस कर रही है। केंद्रीय और राज्य के मंत्रियों, सांसदों तथा विधायकों सहित 50 से 60 नेताओं को दो से तीन सीटों की जिम्मेदारी दी गई है। उनसे कठिन सीटों पर पार्टी की राह को आसान बनाने के लिए काम करने को कहा गया है।
नीचे दिए ग्राफिक से समझिए BJP का गुजरात फॉर्मूला... 
4 अप्रैल को कांग्रेस की दूसरी सूची पर फैसला
कांग्रेस के पूर्व सीएम सिद्दारमैया ने बताया है कि कांग्रेस उम्मीदवारों की दूसरी सूची पर 4 अप्रैल को केंद्रीय चुनाव समिति की बैठक में फैसला हो सकता है। उनके कोलार सीट से चुनाव लड़ने पर हाइकमान को निर्णय लेना है। कांग्रेस 124 नाम घोषित कर चुकी है। 100 नाम आने बाकी हैं।
इनमें 52 सीटों पर एक ही नाम भेजा गया है। पहली सूची में सिद्दारमैया का नाम वरुना सीट से तय है। वे कोलार से भी लड़ने के इच्छुक हैं। वरुना में उनके मुकाबले में येदियुरप्पा के बेटे बीवाई विजयेंद्र को भाजपा उतार सकती है। कर्नाटक में कांग्रेस ने 124 उम्मीदवारों की पहली लिस्ट जारी की...पढ़ने के लिए यहां क्लिक करें...
एकता बाद में, पहले अपना घर सुधारे कांग्रेस: देवेगौड़ा
JDS नेता और पूर्व प्रधानमंत्री एच डी देवेगौड़ा ने नसीहत दी है कि कांग्रेस पहले अपना घर सुधारे। उन्होंने कहा कि विपक्षी दलों के सामने कई विकल्प हैं। कांग्रेस ही एकमात्र विपक्षी पार्टी नहीं है।
9 अप्रैल को मोदी-राहुल दोनों का कर्नाटक दौरा
PM मोदी 9 अप्रैल को कर्नाटक में प्रोजेक्ट टाइगर के गोल्डन जुबली कार्यक्रम में शामिल होंगे। उसी दिन कोलार में राहुल गांधी सत्यमेव जयते सहित कई कार्यक्रम में हिस्सेदारी करेंगे।
बता दें इस साल शुरू में ही भाजपा के केंद्रीय नेताओं के दौरे बढ़ गए हैं। PM मोदी ने 7, शाह ने 8, नड्डा ने 10 बार प्रदेश की यात्रा की है।
उम्मीदवार चुनने के लिए भाजपा की बैठक अगले हफ्ते
भाजपा अध्यक्ष जेपी नड्डा ने मिशन कर्नाटक के लिए अगले हफ्ते दिल्ली में राष्ट्रीय महासचिवों की बैठक बुलाई है। 40 स्टार प्रचारकों में केंद्रीय मंत्रियों राज्यों के मुख्यमंत्री शामिल हैं। 5-6 अप्रैल को केंद्रीय चुनाव समिति की बैठक हो सकती है जिसमें उम्मीदवारों के नाम तय किए जाएंगे। सभी से राज्य में दो हफ्ते का समय देने को कहा गया है, लेकिन सूत्रों का कहना है कि करीब 40% विधायकों के टिकट काटे जा सकते हैं।
कर्नाटक चुनाव से जुड़ी ये खबर भी पढ़ें...
कर्नाटक में 10 मई को चुनाव, 13 को नतीजे:वायनाड में उपचुनाव पर चुनाव आयोग ने कहा- 6 महीने का वक्त है, इंतजार करेंगे
कर्नाटक में विधानसभा चुनाव 10 मई को होंगे। नतीजे 13 मई को आएंगे। मुख्य चुनाव आयुक्त राजीव कुमार ने बुधवार को कहा कि वोटिंग एक चरण में कराई जाएगी। कर्नाटक में 5.21 करोड़ मतदाता हैं, जो 224 विधानसभा सीटों पर मतदान करेंगे। राजीव कुमार ने कहा कि जो लोग 1 अप्रैल को 18 साल के होंगे, वो भी वोट डाल सकेंगे। इसके लिए हमने एडवांस एप्लिकेशन मंगवा ली है। पूरी खबर पढ़ें...